stanford-oval/wikipedia huggingface dataset:
Vastavalosuoja

Objektiivi vastavalosuojalla ja ilman sitä
Vastavalosuojalla tarkoitetaan kameran objektiivin päähän kiinnitettävää välinettä, joka vähentää objektiiville tulevan hajavalon määrää.
Vastavalosuojia valmistetaan kovasta muovista, kumista ja alumiinista.
Muodoltaan vastavalosuojat vaihtelevat objektiiveittain. Kiinteäpolttovälisissä objektiiveissa vastavalosuoja on lähtökohtaisesti lieriö. Zoom-objektiiveissa vastavalosuoja voi olla "kukkamainen", jolloin vastavalosuoja ei estä tällaisen objektiivin lyhyempien polttovälien käyttöä näkymällä kuvan reunoilla.
Tavallisesti vastavalosuojat ovat irrotettavia, joskin joissakin objektiiveissa on myös kiinteärakenteisia alumiinisia vastavalosuojia.
Koska vastavalosuoja vähentää objektiiville kulkeutuvan hajavalon määrää, se on omiaan parantamaan kuvan kontrastia ja vähentämään linssiheijastuksia. Kuvanlaadun parantamisen lisäksi vastavalosuoja estää objektiivin naarmuuntumista ja siihen tulevia kolhuja.
UCI World Tour 2018

UCI World Tour 2018 oli järjestyksessään kahdeksas miesten maantiepyöräilyn UCI World Tour -kilpailusarjan kausi, joka koostui 37 osakilpailusta. Sarja alkoi Australiassa tammikuussa järjestettävästä Tour Down Under -kilpailusta ja päättyi lokakuun lopussa Tour of Guanxi -kilpailuun Kiinassa.
Joukkueet

| Koodi | Virallinen nimi | Maa |
| --- | --- | --- |
| ALM | Ag2r-La Mondiale |  Ranska |
| AST | Astana |  Kazakstan |
| TBM | Bahrain-Merida |  Bahrain |
| BMC | BMC Racing Team |  Yhdysvallat |
| BOH | Bora-Hansgrohe |  Saksa |
| DDD | Dimension Data |  Etelä-Afrikka |
| EFD | Education First–Drapac |  Yhdysvallat |
| FDJ | Groupama-FDJ |  Ranska |
| TKA | Katjuša-Alpecin |  Sveitsi |
| TLJ | Team LottoNL-Jumbo |  Alankomaat |
| LTS | Lotto Soudal |  Belgia |
| MTS | Mitchelton-Scott |  Australia |
| MOV | Movistar Team |  Espanja |
| QST | Quick-Step Floors |  Belgia |
| SKY | Team Sky |  Yhdistynyt kuningaskunta |
| SUN | Team Sunweb |  Saksa |
| TFS | Trek-Segafredo |  Yhdysvallat |
| UAD | UAE Team Emirates |  Yhdistyneet arabiemiraatit |
Kilpailut > Loppupisteet

Lähde: UCi
| Sijoitus | Nimi | Joukkue | Pisteet |
| --- | --- | --- | --- |

| 1 |  Simon Yates | Mitchelton-Scott | 3072 |
| 2 |  Peter Sagan | Bora-Hansgrohe | 2992 |
| 3 |  Alejandro Valverde | Movistar Team | 2609 |
| 4 |  Geraint Thomas | Team Sky | 2534,25 |
| 5 |  Greg Van Avermaet | BMC Racing Team | 2442,14 |
| 6 |  Elia Viviani | Quick-Step Floors | 2399 |
| 7 |  Michael Matthews | Team Sunweb | 2393,19 |
| 8 |  Julian Alaphilippe | Quick-Step Floors | 2161,12 |
| 9 |  Chris Froome | Team Sky | 1976,68 |
| 10 |  Tom Dumoulin | Team Sunweb | 1975,62 |
| 11 |  Primož Roglič | Team LottoNL-Jumbo | 1951 |
| 12 |  Michael Valgren | Astana Team | 1803 |
| 13 |  Miguel Ángel López | Astana Team | 1610 |
| 14 |  Romain Bardet | Ag2r-La Mondiale | 1530 |
| 15 |  Oliver Naesen | Ag2r-La Mondiale | 1516 |
| 16 |  Michał Kwiatkowski | Team Sky | 1515,25 |
| 17 |  Thibaut Pinot | Groupama-FDJ | 1500 |
| 18 |  Tim Wellens | Lotto Soudal | 1480 |
| 19 |  Jasper Stuyven | Trek-Segafredo | 1459 |
| 20 |  Steven Kruijswijk | Team LottoNL-Jumbo | 1456 |
| 21 |  Arnaud Démare | Groupama-FDJ | 1447 |
| 22 |  Nairo Quintana | Movistar Team | 1417 |
| 23 |  Ion Izagirre | Bahrain-Merida | 1403 |
| 24 |  Niki Terpstra | Quick-Step Floors | 1380,12 |
| 25 |  Richie Porte | BMC Racing Team | 1368,57 |
Aiheesta muualla

UCI WorldTour (Arkistoitu – Internet Archive)
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Ube

| Ube (宇部市) |
| --- | --- |
 Tokiwan puistoa
 lippu:  Symboli
 Uben sijainti Yamaguchin prefektuurissa
 Ube
 Koordinaatit: 33°57′06″N, 131°14′48″E 
Valtio:  Japani
Alue:  Chūgoku
Prefektuuri:  Yamaguchin prefektuuri
Pinta-ala:  
 – Kokonaispinta-ala:  286,65 km²
Väkiluku (12/2019):  164 303
 – Väestötiheys:  573,2 as./km²
Symbolit:  
 – Puu:  Kamferipuu
 – Kukka:  Tulisalvia ja atsalea
 
 https://www.city.ube.yamaguchi.jp/ 
Infobox OKVirheellinen NIMI-arvo: 
Ube (jap. 宇部市, Ube-shi) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren Suōnmeren rannikolla prefektuurin lounaisosassa. Kaupungin keskusta on rakentunut Kotōjoen suun vasemmalle rannalle. Etelässä kaupunkiin kuuluu alavia täyttömaa-alueita, pohjoisessa kumpuilevaa ylänköä Kotōjoen keskijuoksulle saakka. Ubessa on 164 303 asukasta (joulukuussa 2019) ja sen pinta-ala on 286,65 neliökilometriä.
Edo-kaudella Ubea hallitsi Fukubara-klaani osana Chōshūn eli Hagin daimiokuntaa. 1600–1700-luvuilla alueella toteutettiin suuria maantäyttö- ja keinokasteluhankkeita, kuten Tokiwan lampi vuonna 1698. Kivihiilen kaivu alkoi Ubessa jo Edo-kaudella, mutta varsinkin 1900-luvun vaihteen tienoilla, Meiji-kauden puolivälistä lähtien Taishō-kaudelle saakka, Ube kehittyi nopeasti hiilikaivoskaupungiksi. Kaupunkioikeudet Ubelle myönnettiin vuonna 1921. Ensimmäisen maailmansodan jälkeen kaupunkiin kehittyi monipuolista teollisuutta, jonka keskiössä oli Ube kōsan -yrityksen kemianteollisuuden kombinaatti. Kaupunki tuhoutui pahoin toisessa maailmansodassa ja sen hiilikaivokset suljettiin vuonna 1967, mutta se on pysynyt merkittävänä teollisuuskeskuksena. Sen kaupunkisuunnittelussa on painotettu viheralueita ja saasteiden vastaista toimintaa.
Uben nähtävyyksiin kuuluvat laaja Tokiwan puisto lampineen, Tokiwan museo ja huvipuisto, Watanabe Sukesakun muistohalli sekä Sōrin-jin temppeli, jonka puutarhan sanotaan olevan Nanboku-chō-kaudelta. Kaupungissa toimivat Yamaguchin yliopiston insinööritieteiden ja lääketieteen tiedekunnat. Ubea palvelevat JR Nishi-Nihonin San’yō-päälinja, Ube-linja ja Onoda-linja sekä kaupungin etelärannikolla sijaitseva Yamaguchi-Uben lentoasema.
Kuvia

Uben teollisuuslaitoksia
Kotozaki Hachiman-gūn pyhäkkö
Iiriksiä Tokiwan puistossa
Yamaguchi-Uben lentoasema, taustalla Uben kaupunkia
Aiheesta muualla

Kuvia tai muita tiedostoja aiheesta Ube Wikimedia Commonsissa
Kaupungin internetsivut (japaniksi)
Vain toinen heistä

| Vain toinen heistä Saattue |
| --- | --- | --- |

Studioalbumin tiedot
 Julkaistu: 22 . lokakuuta 2021
 Kesto: 46.30
 Levy-yhtiö: KillHill rec
Saattueen muut julkaisut
| Kärsimysnäytelmä 2016 | Vain toinen heistä 2021 |   |
Vain toinen heistä on suomalaisen metalliyhtyeen Saattueen neljäs studioalbumi, joka julkaistiin 22. lokakuuta 2021.
Albumi on ensimmäinen Saattueen albumi uudella laulajalla ja viisihenkisellä kokoonpanolla. Lisäksi Tero Kalliomäki laulaa albumin nimikkokappaleella. Osa albumin teksteistä pohjautuu Petri Määtän runoihin, lisäksi albumi sisältää uuden version Vesa Männyn sanoittamasta ja aikoinaan laulamasta kappaleesta Reliikki joka julkaistiin alun perin Kivisydän -EP:llä.
Kappaleet

Jossain muualla – 5.31
Yksinään – 5.09
Vain toinen heistä – 5.19
Saattoväki – 5.40
Lehtometsä – 6.38
Uuden alku – 5.10
Reliikki – 4.58
Päällä jäätyneen veen – 8.01
Arvostelut

Imperiumi: 8/10
Aiheesta muualla

Vain toinen heistä Discogsissa. (englanniksi)
Albumi Vain toinen heistä Encyclopaedia Metallum -sivustolla (englanniksi)
Vain yksi elämä

| Vain yksi elämä> Providence |
| --- | --- |
Tyyli:  Sairaaladraama
Kestoaika:  noin 44 minuuttia
Luoja(t):  John Masius
Pääosissa:   Melina Kanakaredes  Paula Cale  Seth Peterson  Concetta Tomei  Mike Farrell  Leslie Silva (1996) 
Alkuperämaa:  Yhdysvallat
Alkuperäiskieli:  Englanti
Verkko:  NBC
Esitetty:  5. tammikuuta 1999 – 20. joulukuuta 2002
Tuotantokausia:  5
Jaksoja:  96
Tunnuskappale:  "In My Life" esittäjä ja Chantal Kreviazuk
Tuotanto
Tuottaja(t):   Kevin Cremin  Elle Friedman  Antoinette Stella  Rob Fresco  Dana Baratta 
Vastaava(t) tuottaja(t):   John Masius  Monica Wyatt  Michael Fresco  Robert De Laurentis 
Säveltäjä(t):  John Lennon ja Paul McCartney
Tuotantoyhtiö(t):   John Masius Productions  NBC Studios 
Levittäjä:  NBCUniversal Television Distribution
Aiheesta muualla
IMDb
Vain yksi elämä (Providence) on yhdysvaltalaisen NBC-televisiokanavan tuottama televisiosarja, jonka pääosissa olivat Melina Kanakaredes, Mike Farrell, Concetta Tomei, Paula Cale ja Seth Peterson. Sarjaa tuotettiin viisi tuotantokautta vuosina 1999–2002. Se kertoi beverlyhillsiläisen tohtori Sydney Hansenin (Kanakaredes) elämänvalinnasta jättää taakseen plastiikkakirurgin ura ja palata takaisin perheensä pariin kotikaupunkiinsa Providenceen Rhode Islandille.
Sarja päättyi kesken: NBC lähetti kaksiosaisen hääjakson ja ilmoitti sarjan palaavan tauolta keväällä tai syksyllä 2003, mutta suunnitelmat peruttiin koska osa pääroolin esittäjistä kieltäytyi kuudennesta tuotantokaudesta.
Suomessa televisiosarjaa on esittänyt Yle TV1.
Roolihahmot

tri Sydney "Syd" Hansen (Melina Kanakaredes) oli Beverly Hillsissä toiminut plastiikkakirurgi, joka palasi kotiinsa Rhode Islandille sisarensa häihin, missä hänen äitinsä menehtyi ennen seremonian alkua. Sydney palasi takaisin Los Angelesiin, missä hänelle paljastui, että hänen poikaystävänsä oli pettänyt häntä toisen miehen kanssa. Sydney päätti palata takaisin kotikaupunkiinsa Providenceen auttamaan perhettään, ja sai työpaikan pieneltä klinikalta, jonka johtajaksi hän myöhemmin pääsi.
Joanie Hansen (Paula Cale) on Sydneyn nuorempi sisar ja nuoren Hannah-tytön yksinhuoltaja. Joanien äidin kuolema keskeytti hänen häänsä, ja hän päätti olla avioitumatta Hannahin isän Richien kanssa. Optimistisena naisena Joanie auttoi isäänsä klinikalla mutta huomattuaan, että nelijalkaiset ystävät arvostivat hänen keittotaitoaan enemmän kuin kaksijalkaiset, hän avasi koiranherkkuleipomon.
Robbie Hansen (Seth Peterson) on Sydneyn nuorempi veli, viehättävä pubinpitäjä jolla oli peliongelma. Lukuisien vaikeuksien jälkeen Seth viimein asettui aloilleen ja meni naimisiin eronneen yhden lapsen äidin, Tinan, kanssa.
Lynda Hansen (Concetta Tomei) on Sydneyn, Joanien ja Robbien ylihuolehtivainen äiti, joka menehtyi ennen tyttärensä häitä. Kuolemansa jälkeen hän ilmestyi Sydneyn uniin antamaan neuvoja.
tri Jim Hansen (Mike Farrell) on Sydneyn, Joanien ja Robbien isä, lämminsydäminen eläinlääkäri, joka pitää vastaanottoa omassa kellarissaan. Jim useimmiten tulee paremmin toimeen potilaidensa kuin ihmisten kanssa.
Tunnusmusiikki

Yhdysvalloissa sarjan tunnusmusiikkina oli Chantal Kreviazukin esittämä Beatlesien kappaleen "In My Life" cover-versio. Kansainvälisessä versiossa tunnusmusiikkina oli Tim Trumanin säveltämä kappale "You Make Me Home", jonka esitti Angelica Hayden.
Aiheesta muualla

Vain yksi elämä (Providence) Internet Movie Databasessa (englanniksi)
Providence fan site (englanniksi)
Victor Martins

Victor Martins vuonna 2022.
Victor Martins (s. 16. kesäkuuta 2001 Quincy-sous-Sénart, Ranska) on ranskalais-portugalilainen autourheilija. Hän ajaa FIA Formula 2 Championship -sarjassa. Martins voitti vuonna 2022 FIA Formula 3 Championship -sarjan mestaruuden. Martins kuuluu Alpine Academy -ohjelmaan.
Hänellä on portugalilaisia sukujuuria, sillä hänen isänsä on portugalilainen ja äiti on ranskalainen.
Ura

Martins aloitti Karting-uransa vuonna 2014 ja saavutti vuonna 2016 CIK-FIA World Junior Championship - OK Junior ja WSK Final Cup - OKJ -luokkien mestaruudet.
Vuonna 2016 Martins aloitti kilpauransa Ranskan Formula 4 -sarjassa ajaen neljä kilpailua saavuttaen kaksi palkintosijoitusta. Vuonna 2017 Martins ajoi täyden kauden sarjassa saavuttaen neljä voittoa, yhdeksän paalupaikkaa ja 11 palkintosijoitusta sijoittuen sarjassa toiseksi. Vuonna 2018 Martins siirtyi Formula Renault Eurocup -sarjaan. Hän saavutti kaksi voittoa, kaksi paalupaikkaa ja kuusi palkintosijoitusta ja oli sarjapisteissä viides. Samana vuonna hän ajoi Formula Renault NEC -sarjaa josta keräsi yhden voiton, yhden paalupaikan ja kaksi palkintosijoitusta sijoittuen sarjassa kuudenneksi. Vuonna 2019 Martins jatkoi Eurocup -sarjassa saavuttaen kauden aikana kuusi voittoa, yhdeksän paalupaikkaa ja 14 palkintosijoitusta ja oli sarjapisteissä toisena. Samana vuonna hän ajoi kolme kilpailua F3 Asian Winter Series -sarjassa ja saavutti kaksi palkintosijaa. Vuonna 2020 Martins ajoi kolmannen kauden Formula Renault Eurocup -sarjassa ja voitti sarjan mestaruuden saavuttaen kaudella seitsemän voittoa, kymmenen paalupaikkaa ja 14 palkintosijoitusta.
Vuonna 2021 Martins kilpaili FIA Formula 3 Championship -sarjassa MP Motorsport -tallin väreissä. Hän keräsi kauden aikana yhden voiton ja kuusi palkintosijoitusta sijoittuen sarjapisteissä viidenneksi. Vuonna 2022 Martins jatkoi F3-sarjassa ja siirtyi ART Grand Prix -talliin. Hän saavutti kaksi voittoa ja kuusi palkintosijoitusta voittaen lopulta sarjan mestaruuden. Vuonna 2023 Martins siirtyi FIA Formula 2 Championship -sarjaan jatkaen ART -tallissa.
Victor McLaglen

| Victor McLaglen |
| --- | --- |
 Victor McLaglen vuonna 1937
Henkilötiedot
Koko nimi:  Victor Andrew de Bier Everleigh McLaglen
Syntynyt: 11. joulukuuta 1886 Tunbridge Wells, Englanti
Kuollut: 7. maaliskuuta 1959 (72 vuotta) Newport Beach, Kalifornia, Yhdysvallat
Kansalaisuus:  englantilainen
Ammatti:  näyttelijä
Aiheesta muualla
IMDb 
Elonet
Victor Andrew de Bier Everleigh McLaglen (11. joulukuuta 1886 Tunbridge Wells, Englanti –  7. maaliskuuta 1959 Newport Beach, Kalifornia, Yhdysvallat) oli englantilainen näyttelijä.
McLaglen aloitti elokuvauransa 1920-luvun alussa ja näytteli urallaan pitkälti yli sadassa elokuvassa. Hänen uransa tunnetuimpia elokuvia ovat muun muassa Ilmiantaja (The Informer) sekä elokuvat Rio Grande (Rio Grande, 1950) ja Vaitelias mies (The Quiet Man, 1952), joissa pääosaa näytteli John Wayne. Hän sai parhaan miespääosan Oscarin elokuvasta Ilmiantaja ja oli ehdolla parhaan miessivuosan Oscariin elokuvasta Vaitelias mies (The Quiet Man, 1952). Hän on saanut urastaan tähden Hollywood Walk of Famelle.
McLaglen oli kolme kertaa naimisissa. Hänellä oli kaksi lasta. Hänen poikansa Andrew V. McLaglen oli elokuvaohjaaja. Hän kuoli 73-vuotiaana sydänkohtaukseen.
Aiheesta muualla

Kuvia tai muita tiedostoja aiheesta Victor McLaglen Wikimedia Commonsissa
Victor McLaglen Internet Movie Databasessa. (englanniksi)
Underneath Your Clothes

| ”Underneath Your Clothes” Shakira |
| --- | --- | --- |

Singlen tiedot
 Albumilta: Laundry Service
 Äänitetty : 2001
 Julkaistu: 11. helmikuuta 2002
 Tuottaja(t): Shakira, Lester Mendez
 Tyylilaji: Pop, pop rock
 Kesto: 03.44
 Levy-yhtiö: Epic
Shakiran muut singlet
| ”Whenever, Wherever” 2001 | ”Underneath Your Clothes” 2002 | ”Objection (Tango) / Te Aviso, Te Anuncio (Tango)” 2002 |
"Underneath Your Clothes" on kolumbialaisen laulaja-lauluntekijän Shakiran kappale hänen kolmannella studioalbumillaan ja englanninkielisellä debyyttialbumillaan Laundry Service (2001). Tämä power-balladi julkaistiin albumin toisena englanninkielisenä singlenä 11. helmikuuta 2002. Kappaleen sanoitukset kirjoitti Shakiran ja sen tuottivat Shakiran ja Lester Mendez. Lyyrisesti kappale kertoo tarinan naisen ehdottomasta rakkaudesta poikaystäväänsä kohtaan ja sen sanoitukset kertovat toisen rakkauden arvoisena olemisesta.
Jotkut kriitikot kiittivät kappaletta siitä, että se oli yksi albumin kohokohdista. Toiset suhtautuivat kuitenkin kriittisemmin sanoituksiin ja kappaleen tuotantoon, joka muistutti heidän mukaansa The Banglesin kappaletta Eternal Flame ja The Beatlesin kappaletta Penny Lane. Kappale menestyi singlelistoilla, tuli listaykköseksi seitsemässä maassa, ja nousi kymmenen parhaan joukkoon useissa maissa, mukaan lukien Yhdysvalloissa.
Kappaleen musiikkivideon on ohjannut muotikuvaaja Herb Ritts. Se kuvaa Shakiran yksinäisyyttä kiertävänä muusikkona. Videolla on Shakiran silloinen poikaystävä Antonio de la Rúa, jonka epäsuosio Argentiinassa johti Shakiran albumien kieltämiseen maassa. Shakira promotoi kappaletta live-esiintymisillä ympäri maailmaa, ja esitti sen maailmankiertueillaan Tour of the Mongoose (2002-2003), Oral Fixation Tour (2006-2007), The Sun Comes Out World Tour (2010-2011) ja El Dorado World Tour (2018).
Tausta ja julkaisu

Julkaistuaan ensimmäisen live-albuminsa MTV Unplugged (2000), jonka ansiosta hän voitti ensimmäisen Grammy-palkintonsa, Shakira ilmaisi halunsa tulla suosituksi Yhdysvalloissa ja muualla maailmassa englanninkielisillä kappaleilla. Henkilökohtaisen opettajan avulla ja tutkittuaan Bob Dylanin sanoituksia sekä Walt Whitmanin runoutta hän aloitti laulujen kirjoittamisen englanniksi "sanakirja yhdessä kädessään ja thesaurus toisessa". Laundry Servicen laulujen kirjoittamisen aikana Shakira kirjoitti rakkauslaulun "Underneath Your Clothes" de la Rúalle. Hän selitti, että "Jos kiinnität huomiota kappaleideni aiheisiin, suurin osa niistä kertoo omista kokemuksistani ja tunteistani ja siitä, mitä olin itse käymässä läpi elämässäni." "Underneath Your Clothes" julkaistiin Yhdysvaltain radioasemille albumin toisena singlenä helmikuussa 2002, ja fyysinen single julkaistiin toukokuussa 2002.
Käännös suomeksi
Viljo Kuuskoski

Viljo Nikolai Kuuskoski (18. joulukuuta 1911 Tampere – 11. huhtikuuta 1994 Espoo) oli suomalainen tekniikan tutkija. Hän oli Teknillisen korkeakoulun huoneenrakennustekniikan vt. professori 1954–1955, professori 1955–1968 ja vararehtori 1963–1967 sekä Ammattikasvatushallituksen pääjohtaja 1968–1974. Suuri osa Suomen aikuiskoulutuskeskuksista perustettiin Kuuskosken pääjohtajakaudella.
Kuuskoski kirjoitti ylioppilaaksi 1931, valmistui diplomi-insinööriksi 1937 ja väitteli Teknillisestä korkeakoulusta tekniikan tohtoriksi 1951 aiheenaan betonin ja teräksen tartunta. Hän työskenteli insinöörinä Tie- ja vesirakennushallituksessa 1937–1938, Helsingin kaupungin rakennustoimistossa 1938–1943 ja Valtion teknillisessä tutkimuslaitosessa (VTT) 1943–1949 sekä Rakento Oy:n toimitusjohtajana 1950–1955. Hän oli Teknillisten tieteiden akatemian jäsen vuodesta 1958 ja sen toimitusjohtaja 1975–1979. Hänellä oli myös oma insinööritoimisto V. Kuuskoski ja kumpp. vuosina 1956–1968. Kuuskoski kuului Suomen betoniyhdistyksen johtokuntaan 1952–1963, VTT:n hallitukseen 1958–1968 ja Korkeakouluneuvostoon 1967–1970. Hän oli myös Espoon kunnanvaltuuston jäsen.
Uudistuva Eurooppa -ryhmä

| Uudistuva Eurooppa -ryhmä RE |
| --- | --- |
 
  
 
Perustettu:  20. kesäkuuta 2019
Jäsenpuolueet:  –ALDE  –EDP
Puheenjohtaja:  Valérie Hayer
Edustus:  97 / 705
Ideologia:  liberalismi konservatiiviliberalismi sosiaaliliberalismi EU-myönteisyys federalismi
Kotisivu:  reneweuropegroup.eu
Uudistuva Eurooppa -ryhmä (engl. Renew Europe) on Euroopan parlamentin poliittinen ryhmä, joka perustettiin parlamentin yhdeksännelle istuntokaudelle 2019–2024. Ryhmä syntyi Euroopan liberaalidemokraattien liiton ryhmän pohjalle, joka toimi vuosina 2004–2019. Ryhmään kuuluvat Alde-puolueen jäsenet, Ranskan En Marche! sekä romanialaiset puolueet PLUS ja USR, jotka osallistuivat Romanian europarlamenttivaaleihin yhtenä listana.
Historia

ALDE-ryhmän puheenjohtajana toimineen Guy Verhofstadtin mukaan nimenmuutos tuli ajankohtaiseksi, kun Ranskan presidentti Emmanuel Macronin La République En Marche! -puolue siivitti toukokuun 2019 europarlamenttivaaleissa 21 paikallaan Alden vaalivoittoon. Eurooppamyönteistä ohjelmaa ajaneet macronilaiset osallistuivat vaaleihin nimellä "Renessanssi" ja ovat sittemmin pyrkineet eroon liberaali-sanasta, jolla on Ranskassa negatiivinen konnotaatio.
Tammikuussa 2024 ryhmän puheenjohtajaksi valittiin ranskalainen Valérie Hayer.
Suomalaiset ryhmässä

Suomalaisia europarlamentaarikkoja ryhmässä kaudella 2024–2029 ovat Keskustan Elsi Katainen ja Katri Kulmuni sekä RKP:n Anna-Maja Henriksson.
Jäsenet

RE-ryhmään kuuluu puolueita ALDE- ja EDP-puolueista, itsenäisistä puolueista ja sitoutumattomista edustajista.
Valkoperäkolibrit

| Valkoperäkolibrit |
| --- | --- |
 Pronssipyrstökolibri, koiras
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Valkoperäkolibrit Chalybura  Reichenbach, 1854
Katso myös
   Valkoperäkolibrit Wikispeciesissä   Valkoperäkolibrit Commonsissa 
Infobox OKNimi-testi OK: 
Valkoperäkolibrit (Chalybura) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.
Valkoperäkolibrilajit

Teräspyrstökolibri (Chalybura buffonii)
Pronssipyrstökolibri (Chalybura urochrysia)
Victor Mirshauswka

| Mitalit> Maa:   Brasilia.Miesten koripallo. Olympialaiset  | Mitalit> Maa:   Brasilia.Miesten koripallo. Olympialaiset  | Mitalit> Maa:   Brasilia.Miesten koripallo. Olympialaiset  | Maa:   Brasilia> Miesten koripallo. |
| --- | --- | --- | --- |
|  Pronssia | Tokio 1964 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Brasilia 1963 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | São Paulo 1963 |  |  |
Victor Mirshauswka (s. 27. huhtikuuta 1941 Brestin alue, Valko-Venäjän SNT, Neuvostoliitto) on brasilialainen kilpauransa lopettanut koripalloilija, olympiamitalisti ja maailmanmestari.
Mirshauswka voitti Brasilian miesten maajoukkueessa olympiapronssia Tokiossa 1964, maailmanmestaruuden Brasilian kotikisoissa 1963 ja Pan-Amerikan kisojen hopeaa São Paulossa 1963.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Brasilian joukkue – Koripallon MM-kilpailut 1963
4 Pasos |
5 Marques |
6 Ubiratan |
7 Massoni |
8 Paulista |
9 de Souza |
10 Schall |
11 Menon |
12 Sucar |
13 Mirshauswka |
14 Blatskauskas |
15 Braun |
Valmentaja Kanela
Brasilian joukkue – Kesäolympialaiset 1964
4 Pasos |
5 Marques |
6 Ubiratan |
7 Massoni |
8 Braun |
9 de Souza |
10 Schall |
11 Edson Bispo |
12 Sucar |
13 Mirshauswka |
14 Machado |
15 Simões |
Valmentaja Brito Cunha
Valkoparta Karjupukki (televisiosarja)

| Valkoparta Karjupukki> Terry Pratchett's Hogfather |
| --- | --- |
Tyyli:  fantasia, komedia
Kestoaika:  189 min
Pääosissa:  David Jason, Michelle Dockery, Marc Warren, Ian Richardson,  Joss Ackland
Alkuperämaa:  Yhdistynyt kuningaskunta
Alkuperäiskieli:  englanti
Esitetty:  17. joulukuuta 2006 – 18. joulukuuta 2006
Jaksoja:  2
Tuotanto
Ohjaaja(t):  Vadim Dean
Aiheesta muualla
IMDb 
Valkoparta Karjupukki (engl. Terry Pratchett's Hogfather) on brittiläinen kaksiosainen minisarja vuodelta 2006. Sarja perustuu Terry Pratchettin samannimiseen romaaniin. Sen ohjasi Vadim Dean. Pääosissa ovat David Jason, Michelle Dockery, Marc Warren, Ian Richardson ja Joss Ackland. Terry Pratchett näkyy sarjassa cameoroolissa. Sarja esitettiin Suomessa Yle TV2:ssa joulukuussa 2009.
Karjupukki on Joulupukin vastine Kiekkomaailmassa. Ennen karjunvalvojaisaattoa Karjupukki on kuitenkin kadonnut. Kuolema ryhtyy hoitamaan Karjupukin tehtäviä.
Aiheesta muualla

Valkoparta Karjupukki (televisiosarja) Internet Movie Databasessa (englanniksi)
J.C. Hartley: Hogfather (Arkistoitu – Internet Archive). Zone-sf.com 2007. (englanniksi)